**ČAS JE PORADIE UDALOSTÍ**

Všetky udalosti sa v minulosti stali v **určitom čase. Čas** poznáme: ***prírodný, historický***

Ľudia si všímali **zmeny v prírode**, striedanie zimy, leta, dňa, noci. Podľa kolobehu prírody rozdelili čas na dni, týždne, mesiace a roky - vznikol kalendár prírodného času = **prírodný čas.**

**Július Cézar** určil, že prírodný čas sa bude počítať podľa **pohybu Slnka (juliánsky kalendár).** Tento kalendár upravil pápež **Gregor XIII**. a používame ho dodnes (**gregoriánsky kalendár**).

**Kalendár je súpis dní a mesiacov jedného roka.**

Ľudia si všímali nielen prírodu, ale aj významné udalosti v minulosti - vznikol **historický čas** a zaviedol sa pojem **letopočet = sled rokov od určitej udalosti.** Náš **kresťanský letopočet** sa začína narodením Ježiša Krista (rok „ 0“).